**Anexa nr. 1 la OME………….…….**

**CALENDARUL**

**etapelor și acțiunilor pentru stabilirea cifrei de școlarizare în**

**învățământul preuniversitar dual și în învățământul profesional de stat pentru anul școlar 2025-2026**

|  |  |  |
| --- | --- | --- |
| **Nr. crt.** | **Etapa/Acțiunea** | **Perioada/Termenul de finalizare a etapei/acțiunii**  |
| **ETAPA 1****Informarea operatorilor economici și a autorităților publice locale cu privire la Calendarul etapelor și acțiunilor pentru stabilirea cifrei de școlarizare în învățământul preuniversitar dual și în învățământul profesional se stat pentru anul școlar 2025-2026** |
| 1. | Inspectoratele școlare județene/Inspectoratul Școlar al Municipiului București (*ISJ/ISMB*) realizează, cu sprijinul camerelor de comerț și al instituțiilor reprezentate în Comitetele locale de dezvoltare a parteneriatului social, acțiuni de informare și popularizare în rândul operatorilor economici și al unităților de învățământ profesional și tehnic privind calendarul etapelor și acțiunilor pentru stabilirea cifrei de școlarizare în învățământul preuniversitar dual și în învățământul profesional de stat pentru anul școlar 2025-2026. ISJ/ISMB publică pe site-ul instituției calendarul etapelor și acțiunilor pentru stabilirea cifrei de școlarizare în învățământul preuniversitar dual și în învățământul profesional de stat pentru anul școlar 2025-2026.NOTĂ:În toate acțiunile de popularizare, precum și în anunțul publicat pe site-urile inspectoratelor școlare, operatorii economici vor fi avertizați cu privire la termenul-limită de transmitere a formularelor de solicitare de școlarizare în învățământul preuniversitar dual și în cel profesional de stat pentru a putea fi luate în considerare pentru proiectul planului de școlarizare. | până la 25 noiembrie 2024 |
| 2. | ISJ/ISMB informează autoritățile administrației publice locale cu privire la rolurile acestora în stabilirea cifrei de școlarizare și încheierea contractelor de parteneriat pentru învățământul preuniversitar dual.NOTĂ:Autoritățile administrației publice locale vor fi informate cu privire la necesitatea încheierii contractelor de parteneriat pentru învățământul preuniversitar dual în perioada menționată în prezentul calendar. | până la 25 noiembrie 2024  |
| **ETAPA 2****Realizarea propunerilor privind locurile în învățământul preuniversitar dual și în învățământul profesional de stat** |
| ***ETAPA 2 A - Învățământ******preuniversitar******dual*** |
| 1. | Operatorii economici transmit la Centrul Național de Dezvoltare a Învățământului Profesional și Tehnic, (CNDIPT) solicitările de școlarizare în învățământul preuniversitar dual, conform modelului de solicitare din **anexa nr. 7** la ordin. NOTĂ:Operatorii economici pot solicita școlarizare prin învățământul dual pentru calificări profesionale de nivel 3, conform Cadrului național al calificărilor (CNC), organizat după clasa a VIII-a, învățământ de zi, precum și pentru calificări profesionale de nivel 4 CNC, organizat la clasa a XI-a, învățământ cu frecvență de zi cu durata de 2 ani sau învățământ cu frecvență seral cu durata de 3 ani, cu respectarea prevederilor stabilite prin metodologia de organizare și funcționare a învățământului dual aprobată prin OME nr. 5732/2022, metodologia de acces și de organizare și desfășurare a admiterii în învățământul dual pentru calificări profesionale de nivel 4, conform Cadrului național al calificărilor aprobată prin OME 5733/2022 și prin prezentul calendar .Solicitările din partea operatorilor economici se transmit la CNDIPT prin e - mail la adresa tvet@tvet.ro, cu respectarea termenului-limită prevăzut în prezentul calendar.Eventualele solicitări din partea operatorilor economici transmise unităților de învățământ sau inspectoratelor școlare vor fi redirecționate cu celeritate la CNDIPT.Nerespectarea termenului-limită prevăzut în prezentul calendar pentru transmiterea solicitărilor din partea operatorilor economici conduce la riscul necuprinderii solicitărilor în proiectul planului de școlarizare. | până la 9 decembrie 2024 |
| 2. | CNDIPT centralizează solicitările operatorilor economici și transmite către inspectoratele școlare și unitățile administrativ-teritoriale pe raza cărora s-a solicitat școlarizarea situația solicitărilor operatorilor economici pentru școlarizare în învățământul preuniversitar dual. | până la 16 decembrie 2024 |
| 3. | Inspectoratele școlare analizează împreună cu unitățile de învățământ solicitările operatorilor economici, în conformitate cu Ordinul ministrului educației nr. 6469/2022 pentru aprobarea Nomenclatorului de încadrare a calificărilor profesionale de nivel 3 și de nivel 4 conform Cadrului național al calificărilor, pe domenii de pregătire de bază , și cu obligațiile stabilite la art. 23 alin. (6)-(8) din Metodologia de organizare și funcționare a învățământului dual, aprobată prin Ordinul ministrului educației nr. 5732/2022. Inspectoratele școlare transmit la CNDIPT situația cu locurile propuse, ca răspuns la aceste solicitări, conform **anexelor nr. 2 și 3** la ordin (fără avize, în această fază). NOTĂ: Anexele nr. 2 și 3 la ordin vor conține în rubrica "Observații" argumente obiective în cazul în care numărul de locuri din propunerea de ofertă de școlarizare nu satisface integral solicitarea de școlarizare din partea operatorilor economici, cu respectarea precizărilor din art. 23 alin. (6)-(8) din Metodologia de organizare și funcționare a învățământului dual, aprobată prin Ordinul ministrului educației nr. 5732/2022. | până la 20 decembrie 2024 |
| 4. | CNDIPT analizează gradul de satisfacere a solicitărilor operatorilor economici, motivele de nesatisfacere a acestora la nivel județean/al municipiului București și inițiază, după caz, demersuri pentru identificarea soluțiilor de satisfacere la nivel regional a solicitărilor care, din motive obiective, nu pot fi satisfăcute la nivel județean. CNDIPT formulează propuneri pentru creșterea gradului de satisfacere a solicitărilor operatorilor economici, pe care le transmite la ISJ/ISMB. | până la 8 ianuarie 2025 |
| 5. | ISJ/ISMB definitivează situația cu locurile propuse pentru învățământul preuniversitar dual și transmite situația la CNDIPT conform anexelor nr. 2 și 3 la ordin (fără avizări, în această fază).NOTĂ:În situația nesoluționării propunerilor CNDIPT pentru creșterea gradului de satisfacere a solicitărilor operatorilor economici, ISJ/ISMB va furniza în rubrica "Observații" a **anexelor nr. 2 și 3** la ordin argumentele pentru care nu au fost soluționate, în raport cu precizările din art. 23 alin. (6)-(8) din Metodologia de organizare și funcționare a învățământului dual, aprobată prin Ordinul ministrului educației nr. 5732/2022. | până la 15 ianuarie 2025 |
| ***ETAPA 2 B - Învățământ profesional de stat*** |
| 1. | Operatorii economici înaintează unităților de învățământ profesional și tehnic sau inspectoratelor școlare solicitările de școlarizare în învățământul profesional pentru anul școlar 2025-2026 , conform modelului prevăzut în **anexa nr. 6** la ordin.NOTĂ:ISJ/ISMB transmite solicitările primite de la operatorii economici la unitățile de învățământ nominalizate în solicitările operatorilor economici sau, în absența nominalizării de către operatorii economici a unei unități de învățământ, la unități de învățământ care pot cuprinde în oferta educațională calificările solicitate. | până la 9 decembrie 2024 |
| 2. | Unitățile de învățământ profesional și tehnic înaintează la ISJ/ISMB, situația solicitărilor operatorilor economici și propunerile de cifre de școlarizare în învățământul profesional pentru anul școlar 2025-2026, conform **anexei nr. 5** la ordin, împreună cu contractele - cadru încheiate.NOTĂ:În conformitate cu art. 8 din Metodologia de organizare și funcționare a învățământului profesional de stat, aprobată prin Ordinul ministrului educației naționale și cercetării științifice nr. 5.033/2016, cu modificările și completările ulterioare, unitățile de învățământ au obligația să anexeze la propunerea privind planul de școlarizare contracte-cadru încheiate cu operatori economici/ instituții publice, cu respectarea modelului contractului-cadru stabilit prin Ordinul ministrului educației naționale și cercetării științifice nr. 5.033/2016, cu modificările și completările ulterioare. | până la 16 decembrie 2024 |
| 3. | ISJ/ISMB centralizează situațiile transmise de unitățile de învățământ și analizează gradul de satisfacere a solicitărilor. ISJ/ISMB identifică împreună cu unitățile de învățământ soluții pentru asigurarea unui grad de satisfacere cât mai înalt a solicitărilor operatorilor economici. ISJ/ISMB transmite la CNDIPT situația cu locurile propuse în învățământul profesional, ca răspuns la solicitările operatorilor economici, conform **anexei nr. 4** la ordin (fără avizări, în această fază).NOTĂ:ISJ/ISMB completează **anexa nr. 4** la ordin cu toate solicitările operatorilor economici, indiferent dacă pentru acestea sunt sau nu sunt alocate locuri în situația cu locurile propuse. **Anexa nr. 4** la ordin va conține în rubrica "Observații" argumente obiective în cazul în care numărul de locuri din propunerea de ofertă de școlarizare nu satisface integral solicitarea de școlarizare din partea operatorilor economici. | până la 20 decembrie 2024 |
| 4. | CNDIPT analizează gradul de satisfacere a solicitărilor operatorilor economici, motivele de nesatisfacere a acestora la nivel județean și formulează propuneri pentru creșterea gradului de satisfacere a solicitărilor operatorilor economici, pe care le transmite la ISJ/ISMB. | până la 8 ianuarie 2025 |
| 5. | ISJ/ISMB definitivează situația cu locurile propuse în învățământul profesional de stat, în urma propunerilor formulate de CNDIPT, conform **anexei nr. 4** la ordin (fără avizări, în această fază).NOTĂ:În situația nesoluționării propunerilor CNDIPT pentru creșterea gradului de satisfacere a solicitărilor operatorilor economici, ISJ/ISMB va furniza în rubrica "Observații" a anexei nr. 4 la ordin argumentele pentru care acestea nu au fost soluționate. | până la 15 ianuarie 2025 |
| **ETAPA 3****Analiza și avizarea propunerilor de locuri în proiectul cifrei de școlarizare în învățământul****profesional și tehnic** |
| 1. | ISJ/ISMB organizează ședința Comitetului Local de dezvoltare a parteneriatului social, (CLDPS), pentru analiza și avizarea proiectului cifrei de școlarizare pentru învățământul profesional și tehnic: învățământ profesional de stat, învățământ preuniversitar dual, stagii de pregătire practică, învățământ liceal filiera tehnologică și învățământ postliceal. La ședința CLDPS participă reprezentanții CNDIPT, ai operatorilor economici care au solicitat școlarizare în învățământul preuniversitar dual, ai unităților administrativ-teritoriale pe raza cărora s-a solicitat școlarizarea în învățământul preuniversitar dual de către operatorii economici și directorii unităților de învățământ propuse să școlarizeze în învățământul preuniversitar dual.**NOTĂ:**În cadrul ședinței CLDPS, se analizează și avizează mai întâi cifrele de școlarizare propuse pentru învățământul preuniversitar dual și pentru învățământul profesional pe baza solicitărilor de școlarizare din partea operatorilor economici, apoi cele care vizează învățământul liceal tehnologic și postliceal. Solicitările pentru învățământul preuniversitar dual sunt analizate și introduse cu prioritate în planul de școlarizare pentru satisfacerea integrală a acestora, cu excepția situațiilor care pot fi motivate obiectiv în legătură cu autorizarea unităților de învățământ, capacitatea de școlarizare în cadrul rețelei de învățământ existente sau imposibilitatea constituirii formațiunilor de studiu în limitele efectivelor de elevi stabilite prin reglementările în vigoare.Locurile în învățământul preuniversitar dual primesc avizul pentru includerea în proiectul planului de școlarizare sub rezerva încheierii până la data prevăzută în prezentul calendar a contractelor de parteneriat între unitățile de învățământ, operatorii economici și unitatea administrativ-teritorială pe raza căreia se află unitatea de învățământ. Aceeași condiționare se aplică și în ceea ce privește existența contractelor-cadru pentru formarea profesională a elevilor prin învățământul profesional încheiate conform Ordinului ministrului educației naționale și cercetării științifice nr. 5.033/2016, cu modificările și completările ulterioare. |  16 - 23 ianuarie 2025 |
| 2. | ISJ/ISMB transmite la unitățile de învățământ și la unitățile administrativ - teritoriale pe raza cărora se află unitățile de învățământ respective Proiectul cifrei de școlarizare în învățământul preuniversitar dual, **avizat** de CLDPS și CNDIPT, conform modelului din **anexa nr. 2** la ordin.ISJ/ISMB transmite la unitățile de învățământ Proiectul cifrei de școlarizare în învățământul profesional de stat, avizat de CLDPS și CNDIPT, conform **anexei nr. 4** la ordin. ISJ/ISMB transmite la CNDIPT Proiectul cifrei de școlarizare în învățământul preuniversitar dual și învățământul profesional, conform **anexelor nr. 2-4** la ordin. |  27 ianuarie 2025 |
| 3. | Unitățile de învățământ care au cifră de școlarizare pentru învățământul preuniversitar dual încheie contractele de parteneriat cu operatorii economici și cu unitatea administrativ-teritorială pe raza căreia se află unitatea de învățământ și transmit la inspectoratul școlar copii ale contractelor. | până la 4 februarie 2025  |
| 4. | ISJ/ISMB aprobă proiectul cifrei de școlarizare în consiliul de administrație. | până la 7 februarie 2025  |
| 5. | ISJ/ISMB transmite proiectul cifrei de școlarizare la Ministerul Educației și la CNDIPT. Proiectul cifrei de școlarizare transmis la CNDIPT va fi însoțit de copii ale contractelor de parteneriat încheiate de unitățile de învățământ cu operatorii economici și cu unitatea administrativ-teritorială pe raza căreia se află unitatea de învățământ, pentru învățământul preuniversitar dual.Proiectul cifrei de școlarizare cuprinde anexele nr. 2-4 la ordin , precum și anexele la planul de școlarizare referitoare la învățământul liceal tehnologic, profesional, preuniversitar dual și postliceal, conform metodologiei privind fundamentarea cifrei de școlarizare pentru învățământul preuniversitar de stat, evidența efectivelor de antepreșcolari, preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar pentru anul școlar 2025-2026. | până la 7 februarie 2025 |
| 6. | CNDIPT transmite către Ministerul Educației Situația centralizatoare a proiectului cifrei de școlarizare pentru învățământul profesional și învățământul preuniversitar dual, precum și Nota de informare privind avizarea de către CLDPS și CNDIPT a cifrei de școlarizare pentru învățământul profesional și tehnic. | 14 februarie 2025 |